**Anexa nr. 2 la H.C.L. nr. \_\_\_\_\_\_\_\_\_\_\_\_\_\_\_**

**R E G U L A M E N T**

**DE ORGANIZARE ȘI FUNCȚIONARE AL COMISIEI DE EVALUARE ȘI SELECȚIONARE A ASOCIAȚIILOR, FUNDAȚIILOR ȘI CULTELOR RECUNOSCUTE ÎN ROMÂNIA, ACREDITATE CA FURNIZORI DE SERVICII SOCIALE POTRIVIT LEGII, CARE POT PRIMI SUBVENȚII DE LA BUGETUL LOCAL ÎN BAZA LEGII NR. 34/1998**

1. **Obiectivul Comisiei de evaluare şi selecţionare:**

**Art.1.** Comisia de evaluare şi selecţionare, denumită în continuare comisie, constituită la nivelul consiliului local, are ca obiectiv evaluarea şi selecţionarea asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, în vederea acordării subvenţiilor de la bugetul local în temeiul Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare şi a Normelor metodologice de aplicare a prevederilor Legii nr. 34/1998, aprobate prin H.G. nr. 1153/2001, cu modificările şi completările ulterioare, denumite în continuare Norme metodologice.

**Art.2.** Comisia de evaluare și selecționare verifică dacă asociațiile, fundațiile și cultele recunoscute în România, acreditate ca furnizori de servicii sociale potrivit legii, îndeplinesc următoarele condiții de eligibilitate:

- sunt persoane juridice române de drept privat, fără scop patrimonial, acreditate ca furnizor de servicii sociale, potrivit legii;

- dețin licență de funcționare pentru serviciile sociale pentru care solicită subvenția;

- solicită subvenții în completarea resurselor financiare proprii;

- administrează unităţi de asistenţă socială care se adresează beneficiarilor dintr-un singur județ.

**B**. **Procedura de solicitare a subvenţiei. Perioada în care comisia evaluează şi selecţionează asociaţiile, fundaţiile și cultele recunoscute în România, aceditate ca furnizori de servicii sociale potrivit legii**

**Art.3.** **(1)** Documentaţia de solicitare a subvenţiei pentru anul următor se înaintează în pachet închis, într-un singur exemplar, de către asociaţiile, fundaţiile și cultele recunoscute în România, acreditate ca furnizori de servicii sociale potrivit legii, care sunt interesate în obținerea subvenției, având sediul în municipiul Sighișoara, documentație care se înregistrează la registratura Direcției de Asistență Socială Sighișoara.

**(2)** Data-limită de depunere a documentaţiei de solicitare a subvenţiei este ultima zi lucrătoare a lunii septembrie.

**Art.4.** **(1)** Documentaţia de solicitare a subvenţiei va conţine următoarele:

a) cererea de solicitare a subvenţiei, potrivit modelului prevăzut în anexa nr. 1 la Normele metodologice de aplicare a prevederilor Legii nr. 34/1998, aprobate prin H.G. nr. 1153/2001, cu modificările și completările ulterioare;

b) ultimul bilanţ contabil înregistrat la direcția generală a finanțelor publice județeană sau la administraţia financiară municipală;

c) balanţa contabilă de verificare din luna anterioară termenului de depunere a documentaţiei;

d) certificat de atestare fiscală emis de organul fiscal local şi central din care să rezulte că nu are datorii scadente.

**(2)** Documentele prevăzute la alin. (1) lit. a) şi d) vor fi prezentate în original.

**Art.5.** Direcția de Asistență Socială Sighișoara asigură disponibilitatea depunerii electronice a documentaţiei de solicitare a subvenţiei pentru anul următor, sens în care va genera electronic cererea de solicitare a subvenţiei şi o va publica pe pagina de internet proprie, în secțiunea “Anunțuri” – subsecțiunea “Subvenții Legea nr. 34/1998”, împreună cu celelalte documente necesare informării şi asigurării procesului de evaluare şi selecţie, respectiv: anunț acordare subvenții, acte normative și administrative cu privire la acordarea subvențiilor, regulament de acordare, anexe la cererea de solicitare a subvenției etc.

**Art.6.** **(1)** Prin excepție de la prevederile art. 3 alin. (2) din prezentul regulament, Consiliul Local, prin Direcția de Asistență Socială Sighișoara, poate organiza și selecții ulterioare, cu încadrarea în sumele prevăzute în buget cu această destinație.

**(2)** Termenul privind depunerea documentaţiei de solicitare a subvenţiei pentru selecţia/selecţiile ulterioară/ulterioare celei prevăzute la art. 3 alin. (2) din prezentul regulament se aprobă prin hotărâre a consiliului local şi se anunţă într-un ziar de largă circulaţie la nivel local.

**Art.7. (1)** Perioada în care Comisia evaluează şi selecţionează asociaţiile, fundaţiile și cultele recunoscute în România, aceditate ca furnizori de servicii sociale potrivit legii, începe după expirarea termenului limită pentru depunerea documentaţiei în vederea solicitării subvenţiilor.

**(3)** Comisia evaluează şi selecţionează asociaţiile, fundaţiile și cultele recunoscute în România, acreditate ca furnizori de servicii sociale potrivit legii, după care predă Direcţiei de Asistenţă Socială Sighișoara, documentele care au stat la baza evaluării şi selecţionării.

**(4)** Activitatea secretarului Comisiei începe la data înregistrării la registratura Direcției de Asistență Socială Sighișoara, a primei documentaţii pentru solicitarea subvenţiei pentru anul următor.

**C.** **Atribuţiile comisiei**

**Art.8. Comisia** are următoarele atribuţii:

a) analizează conţinutul documentaţiei de acordare a subvenției depuse de asociaţii, fundații și culte recunoscute în România, acreditate ca furnizori de servicii sociale potrivit legii, şi respectarea de către acestea a condiţiilor legale pentru acordarea subvenţiilor;

b) realizează verificarea în teren a veridicității informațiilor prezentate în cererea de solicitare a subvenției;

c) întocmește raportul privind oportunitatea acordării subvenției, în 2 exemplare, unul pentru comisia de evaluare și selecționare și unul pentru solicitantul subvenției;

d) solicită, dacă este cazul, ca raportul prevăzut la lit. c) să fie însoțit de documente justificative pentru susținerea recomandărilor;

e) evaluează şi selecţionează asociaţiile, fundaţiile și cultele recunoscute în România, acreditate ca furnizori de servicii sociale potrivit legii, pe baza grilei de evaluare și a punctajului maximaprobate prin hotărâre a consiliului local;

f) realizează departajarea unităților de asistență socială cu același punctaj, în vederea încadrării în bugetul aprobat, conform criteriilor de departajare prevăzute la art. 16 alin. (3) – (5) din prezentul regulament;

g) întocmește lista finală cu asociațiile, fundațiile și cultele recunoscute în România, acreditate ca furnizori de servicii sociale potrivit legii, care vor beneficia de subvenție, prin încadrarea în bugetul aprobat;

h) propune spre aprobare Consiliului Local Sighișoara lista asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, selecționate, precum și nivelul subvențiilor ce urmează a fi acordate;

i) comunică, în termen de trei zile lucrătoare de la data adoptării hotărârii Consiliului Local Sighișoara, rezultatul selecției, motivat în cazul neacordării subvenției, în scris, prin poștă, fax sau email, asociațiilor, fundațiilor și cultelor recunoscute în România, acreditate ca furnizori de servicii sociale potrivit legii;

j) transmite Direcției de Asistență Socială Sighișoara lista asociațiilor, fundațiilor și cultelor recunoscute în România, acreditate ca furnizori de servicii sociale potrivit legii selecționate, precum și nivelul subvențiilor propuse a fi acordate, potrivit art. 8 lit. h) din prezentul regumalent, în vederea supunerii lor spre aprobarea Consiliului Local Sighișoara;

k) predă Direcției de Asistență Socială Sighișoara documentele ce au stat la baza evaluării și selecționării în vederea încheierii convențiilor.

**D.** **Sarcinile şi responsabilităţile comisiei**

**Art.9.** Sarcinile şi responsabilităţile **preşedintelui comisiei** sunt următoarele:

a) reprezintă comisia în relaţiile cu Consiliul Local Sighișoara, cu Municipiul Sighișoara, cu Direcția de Asistență Socială Sighișoara şi cu asociaţiile, fundațiile și cultele recunoscute în România, acreditate ca furnizori de servicii sociale potrivit legii, solicitante de subvenţii;

b) coordonează activitatea membrilor și a secretarului comisiei;

c) mediază situațiile în care există divergențe între membrii comisiei;

d) participă cu drept de vot la ședințele de lucru ale comisiei;

e) avizează lista asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, și a unităților de asistență socială ale acestora, evaluate cu un punctaj final de cel puțin 60 de puncte;

f) păstrează confidențialitatea datelor cuprinse în documentele verificate în cadrul comisiei.

**Art.10.** Sarcinile şi responsabilităţile **membrilor comisiei** sunt următoarele:

a) verifică respectarea termenului de depunere a documentaţiei;

b) verifică documentaţia de solicitare a subvenţiei;

c) verifică îndeplinirea de către asociaţie/fundaţie/cult recunoscut în România, acreditat ca furnizor de servicii sociale potrivit legii, a condiţiilor de eligibilitate;

d) evaluează îndeplinirea condiţiilor legale pentru acordarea serviciilor de asistenţă socială;

e) realizează verificarea în teren a veridicității informațiilor prezentate în cererea de solicitare a subvenției;

f) întocmesc raportul privind oportunitatea acordării subvenției, în 2 exemplare, unul pentru comisia de evaluare și selecționare și unul pentru solicitantul subvenției;

g) evaluează asociaţiile, fundaţiile și cultele recunoscute în România, acreditate ca furnizori de servicii sociale potrivit legii, pe baza grilei de evaluare și a punctajului maximaprobate prin hotărâre a consiliului local;

h) stabilesc numărul mediu lunar de persoane asistate pentru care se propune acordarea subvenţiei;

i) stabilesc suma reprezentând subvenţia care se propune a fi acordată unităţii de asistenţă socială;

j) propune spre aprobare Consiliului Local Sighișoara unităţile de asistenţă socială ale asociaţiilor, fundaţiilor și cultelor selecționate, precum și nivelul subvențiilor ce urmează să fie acordate;

k) păstrează confidenţialitatea datelor cuprinse în documentele verificate în cadrul comisiei.

**Art.11.** Sarcinile şi responsabilităţile **secretarului comisiei** sunt următoarele:

a) preia de la Registratura Direcției de Asistență Socială Sighișoara, toate solicitările pentru acordarea de subvenţii, le înregistrează în registrul special al comisiei şi le păstrează nedesfăcute până la data la care comisia îşi începe activitatea;

b) organizează şedinţele comisiei, periodic sau la solicitarea preşedintelui;

c) întocmeşte şi transmite asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, comunicările privind rezultatul selecţiei; în cazul asociaţiilor, fundaţiilor și cultelor neselecționate, se comunică motivele care au stat la baza luării acestei decizii;

d) întocmeşte şi transmite Direcției de Asistență Socială Sighișoara lista asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, selecționate, precum și nivelul subvențiilor propuse a fi acordate, în vederea supunerii lor spre aprobarea Consiliului Local Sighișoara;

e) întocmeşte şi răspunde de evidenţa documentelor emise şi primite de comisie;

f) întocmeşte orice alt document solicitat de preşedintele comisiei în legătură cu activitatea acesteia;

g) păstrează confidenţialitatea datelor cuprinse în documentele verificate în cadrul comisiei.

**E. Procedura de lucru a comisiei în vederea evaluării şi selecţionării:**

**Art.12. (1)** Evaluarea asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, se realizează de către membrii comisiei, pe baza criteriilor prevăzute în Normele metodologice de aplicare a Legii nr. 34/1998 și prevăzute în grila de evaluare aprobată prin hotărâre a consiliului local.

**(2)** Comisia va realiza verificarea în teren a veridicității informațiilor prezentate în cererea de solicitare a subvenției și va întocmi un raport privind oportunitatea acordării subvenției.

**Art.13.** În cadrul comisiei au drept de vot numai membrii şi preşedintele acesteia. Deciziile comisiei se iau cu majoritatea simplă în ședințele de lucru colective, convocate periodic sau ori de câte ori este nevoie.

**Art.14.** Pe parcursul evaluării, comisia întocmeşte lista asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, și a unităților de asistență socială ale acestora eliminate în diferite etape de evaluare.

**Art.15. (1)** La încheierea procesului de evaluare, comisia întocmeşte lista asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, evaluate cu un punctaj final de cel puţin 60 de puncte.

**(2)** Lista cuprinde atât numărul de persoane asistate, cât și suma reprezentând subvenția propusă a fi acordată unităților de asistență socială din cadrul asociațiilor, fundațiilor și cultelor recunoscute în România, acreditate ca furnizori de servicii sociale potrivit legii.

**Art.16.** **(1)** În cazul în care sumele ce urmează a fi acordate cu titlu de subvenţie se încadrează în fondul prevăzut în bugetul local cu această destinaţie, comisia propune spre aprobare consiliului local, asociațiile, fundațiile și cultele selecționate, precum și nivelul subvențiilor ce urmează să fie acordate.

**(2)** În cazul în care sumele ce urmează a fi acordate cu titlu de subvenţie depăşesc fondul prevăzut în bugetul local cu această destinaţie, comisia va proceda după cum urmează:

a) propune pentru aprobare unităţile de asistenţă socială ale asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, în ordinea punctajului obţinut, astfel încât totalul sumelor propuse cu titlu de subvenţie să se încadreze în bugetul aprobat;

b) departajează unităţile de asistenţă socială care au obţinut acelaşi punctaj, cu punctajul obţinut de ultima unitate de asistenţă socială propusă pentru aprobare, potrivit listei prevăzute la art. 15 din prezentul regulament.

**(3)** Departajarea prevăzută la alin (2) lit. b), în vederea încadrării în bugetul aprobat, se realizează prin aplicarea următoarelor criterii, încadrarea în categoria de servicii sociale prevalând încadrării în categoria de persoane beneficiare:

a) categoria de servicii sociale în care se încadrează unitatea de asistență socială;

b) categoria de persoane beneficiare.

**(4)** Ordinea de priorități aplicabilă criteriului prevăzut la alin. (3), lit. a) este următoarea:

a) centre rezidențiale;

b) unități de îngrijire la domiciliu;

c) centre de zi;

d) cantine sociale.

**(5)** Ordinea de priorități aplicabilă criteriului prevăzut la alin. (3) lit. b) este următoarea:

a) persoane vârstnice;

b) copil și familie, cu excepția copilului pentru care s-a instituit o măsură de protecție specială, inclusiv persoane victime ale violenței în familie;

c) persoane cu dizabilități;

d) persoane fără adăpost;

e) copilul pentru care s-a instituit o măsură de protecție specială;

f) persoane dependente de consumul de alcool și alte droguri;

g) alte persoane aflate în situații de dificultate. Criteriul de departajare prevăzut la alin. (3) lit. b) nu se aplică în cazul cantinelor sociale.

**(6)** În vederea încadrării în bugetul aprobat, după aplicarea criteriilor de departajare prevăzute la alin. (3) - (5), pentru unitățile de asistență socială situate pe acelați nivel, se reduce cuantumul subvenției.

**(7)** La stabilirea sumei reprezentând subvenția care se propune a fi acordată unităților de asistență socială, comisia va ține cont de capacitatea pentru care acestea au obținut licența de funcționare, menționată în lista publicată pe site-ul Ministerului Muncii și Protecției Sociale, la momentul finalizării evaluării.

**Art.17.** Asociațiile, fundațiile și cultele selecționate, precum și nivelul subvențiilor ce urmează să fie acordate, sunt aprobate prin hotărâre a Consiliului Local Sighișoara, în baza raportului de specialitate al Direcției de Asistență Socială Sighișoara.

**Art.18.** În termen de 3 zile lucrătoare de la data adoptării hotărârii Consiliului Local privind aprobarea asociațiilor, fundațiilor și cultelor selecționate, precum și nivelul subvențiilor ce urmează să fie acordate, comisia comunică în scris asociațiilor, fundațiilor și cultelor recunoscute în România, acreditate ca furnizori de servicii sociale potrivit legii, care au solicitat subvenție, prin poștă, fax sau email, rezultatul selecției, motivat în cazul neacordării subvenției.

**F. Dispoziții finale**

**Art.19.** Anexele I - IV fac parte integrantă din prezentul regulament.

**Art.20.** Documentele emise şi primite de comisie se evidenţiază într-un registru special.

**Art.21.** Documentele care au stat la baza evaluării şi selecţionării asociaţiilor, fundaţiilor și cultelor recunoscute în România, acreditate ca furnizori de servicii sociale potrivit legii, precum şi documentele şi registrul special prevăzut la art. 20 se predau Direcției de Asistență Socială Sighișoara, la încheierea activităţii comisiei.

**Direcția de Asistență Socială Sighișoara**

Director executiv,

Doina-Victoria Bădău

Biroul Achiziții Publice, Strategii, Programe, Proiecte, Administrativ

șef Birou, Elena-Adriana Popoviciu